ΓΡΑΠΤΗ ΕΡΩΤΗΣΗ E-3907/00

υποβολή: Isidoro Snchez Garca (ELDR) προς την Επιτροπή

(13 Δεκεμβρίου 2000)

Θέμα: Αξιολόγηση της Εκτης Διάσκεψης για τις Κλιματικές Αλλαγές

Πώς αξιολογεί η Επιτροπή την Εκτη Διάσκεψη για τις κλιματικές αλλαγές, η οποία έλαβε χώρα στη Χάγη (Ολλανδία),πό το πρίσμα τωνποχρεώσεων που απορρέουν από το Πρωτόκολλο του Κυότο και, κυρίως, όσον αφορά το ρόλο των δασών ως κεφαλαιώδους στοιχείου στον κύκλο του άνθρακα;

Απάντηση της κας Wallstrm εξ ονόματος της Επιτροπής

(7 Φεβρουαρίου 2001)

Η Επιτροπή εκφράζει τη λύπη της επειδή δεν κατέστη δυνατό να επιτευχθεί συμφωνία κατά τη διάσκεψη της Χάγης. Μια επόμενη συνάντηση μεταξύ ανωτέρωνπαλλήλων σημαντικών συμβαλλομένων μερών στην Οττάβα, στην οποία συμμετείχε η Επιτροπή, διευκρίνισε τα ζητήματα αλλά δεν γεφύρωσε τα χάσματα. Μια περαιτέρω συνάντηση παρακολούθησης της συνέχειας μεταξύ της κεντρικής ομάδας και της Κοινότητας, που προγραμματίστηκε για την εβδομάδα πριν από τα Χριστούγεννα 2000 στο Όσλο, δεν πραγματοποιήθηκε, παρά τη δηλωμένη πρόθεση της Κοινότητας να συμμετάσχει. Σύμφωνα με την άποψη των εταίρων που είναι επιφορτισμένοι με τις διαπραγματεύσεις, ιδιαίτερα των Ηνωμένων Πολιτειών, του Καναδά, της Αυστραλίας και της Ιαπωνίας, οι θέσεις δεν προσέγγιζαν επαρκώς προς το παρόν ώστε ναπάρχει εγγύηση για την επιτυχία της συνάντησης.

Οι παγίδες άνθρακα, ιδίως τα δάση, με το σημαντικό τους ρόλο στον χερσαίο κύκλο του άνθρακα, αποδείχθηκαν τα πιο αμφισβητούμενα ζητήματα στη Χάγη και στις μετέπειτα συζητήσεις. Το πρωτόκολλο του Κιότο επιτρέπει στα συμβαλλόμενα μέρη να συμπληρώσουν τις μειωμένες εκπομπές ορυκτών καυσίμων με αφαίρεση άνθρακα μέσω δάσωσης, αναδάσωσης από το 1990, και μέσω πρόσθετων ανθρωπογενών δραστηριοτήτων σε γεωργικά εδάφη καθώς και αλλαγής της χρήσης γης και δασοκομίας. Για την πρώτη περίοδο δέσμευσης, αυτές οι πρόσθετες δραστηριότητες μπορούν να ληφθούνπόψη,πό τον όρο ότι πραγματοποιήθηκαν από το 1990 και κατόπιν.

Σημαντικές βιομηχανικές χώρες, ιδίως οι Ηνωμένες Πολιτείες, ο Καναδάς και η Ιαπωνία, αντιμετωπίζουν μεγάλες δυσκολίες στην εκπλήρωση τωνποχρεώσεων μείωσης που απορρέουν από το Κιότο, δεδομένου ότι οι εκπομπές τους έχουν στην πραγματικότητα αυξηθεί αισθητά. Αυτά τα συμβαλλόμενα μέρη επιδιώκουν τώρα να εκπληρώσουν όλες τιςποχρεώσεις μείωσης που έχουν αναλάβει, ή τουλάχιστον το μεγαλύτερο μέρος τους, χρησιμοποιώντας τις παγίδες άνθρακα.

Κατά την άποψη της Επιτροπής και της Κοινότητας, η αναδάσωση των προ του 1990 δασών αποτελεί επιβράβευση στο πλαίσιο του σεναρίου business-as-usual, και σε καμία περίπτωση δεν θα μετριάσει την αλλαγή του κλίματος ούτε θα προσφέρει οτιδήποτε για την ενίσχυση της αειφόρου διαχείρισης των δασών. Στη στρατηγική της Κοινότητας για τα δάση της 16ης Δεκεμβρίου 1998 αναφέρεται ότι ο ρόλος των δασών ως παγίδων άνθρακα μπορεί να επιτευχθεί μέσω της αύξησης τωνφιστάμενων αποθεμάτων άνθρακα, της δημιουργίας νέων αποθεμάτων άνθρακα και της ενθάρρυνσης της χρήσης βιομάζας και βασισμένων στο ξύλο προϊόντων.

Το πρωτόκολλο είναι διφορούμενο ως προς το εάν οι παγίδες άνθρακα μπορούν να είναι τμήμα του μηχανισμού καθαρής ανάπτυξης (CDM). Κατά την άποψη της Επιτροπής, πολλές ερωτήματα παραμένουν να απαντηθούν, προτού οι παγίδες άνθρακα στο CDM να είναι δυνατό να συμβάλουν με αξιόπιστο τρόπο στο μετριασμό της αλλαγής του κλίματος και, όπως ορίζεται στο πρωτόκολλο, στην αειφόρο ανάπτυξη.

Παρά τον προβληματισμό αυτό, η Κοινότητα κατανοεί τη δύσκολη κατάσταση στην οποία έχουν περιέλθει πολλές χώρες εταίροι, επιδιώκει την έναρξη ισχύος του πρωτοκόλλου του Κιότο το 2002 το αργότερο, και επομένως ίσως να εξετάσει ένα περιορισμένο άνοιγμα πιστώσεων από τις παγίδες για την πρώτη περίοδο δέσμευσης. Η Κοινότητα έχει επιδείξει ευελιξία. Στη Χάγη δεν επιτεύχθηκε συμφωνία, αλλά αυτό δεν σημαίνει αποτυχία δεδομένου ότι η έκτη διάσκεψη των συμβαλλομένων μερών (COP6-bis) θα στηριχτεί στην εμπειρία και τη γνώση που αποκτήθηκαν εκεί. Η Κοινότητα θα συνεχίσει να εργάζεται μαζί με άλλα συμβαλλόμενα μέρη, ιδιαίτερα με τις αναπτυσσόμενες χώρες, την Κίνα και τιςποψήφιες χώρες, με σκοπό να επιτευχθεί συμφωνία το συντομότερο δυνατό.